CELEX: 62011CN0274
Language: hu
Date: 2011-06-03 00:00:00
Title: C-274/11. sz. ügy: 2011. június 3-án benyújtott kereset — Spanyol Királyság kontra az Európai Unió Tanácsa

23.7.2011   
            
            
               HU
            
            
               Az Európai Unió Hivatalos Lapja
            
            
               C 219/12
            
         2011. június 3-án benyújtott kereset — Spanyol Királyság kontra az Európai Unió Tanácsa
   (C-274/11. sz. ügy)
   2011/C 219/16
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: N. Díaz Abad meghatalmazott)
   
      Alperes: Az Európai Unió Tanácsa
   
      Kereseti kérelmek
   
   A Bíróság:
   
               —
            
            
               semmisítse meg a 2011/167/EU tanácsi határozatot (1),
            
         
               —
            
            
               az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   
               1.
            
            
               
                  
                     Hatáskörrel való visszaélés azáltal, hogy a megerősített együttműködést vették igénybe
                  , miközben nem az a cél, hogy valamennyi tagállam részvételét elérjék, hanem azért alkalmazták ezt a mechanizmust, hogy a tárgyalásokból kihagyjanak egy tagállamot, egy kizárással járó megoldást alkalmazva vele szemben, miközben a kitűzött célokat jelen esetben az ESZE (2) 142. cikkében foglaltak szerinti külön megállapodás révén is el lehetett volna érni.
            
         
               2.
            
            
               
                  
                     Az EU bírósági rendszerének megsértése
                   azáltal, hogy nem rendelkeztek az uniós jog hatálya alá tartozó egyes jogokra vonatkozó jogvita-rendezési rendszerről.
            
         
               3.
            
            
               
                  
                     Másodlagosan
                  , amennyiben a Bíróság úgy ítéli meg, hogy jelen esetben a megerősített együttműködést kell alkalmazni, és az uniós jog hatálya alá tartozó jogok szabályozásáról később is lehet majd rendelkezni, anélkül, hogy rendelkezésre állna az ugyanezen jogokkal kapcsolatos jogviták rendezésére szolgáló rendszer, a Spanyol Királyság úgy véli, hogy nem teljesülnek a megerősített együttműködéshez szükséges feltételek, mivel az alábbi megsemmisítési okok állnak fenn:
               
                           3.1.
                        
                        
                           
                              
                                 Az EUSz 20. cikk (1) bekezdésének megsértése
                              , mivel a megerősített együttműködés a jelen esetben nem a végső lehetőség, és nem állnak fenn az EUSz által előírt feltételek sem, illetve mivel a megerősített együttműködés a hatálya alól kizárt területekre vonatkozik, hiszen e területek az EU kizárólagos hatáskörébe tartoznak.
                        
                     
                           3.2.
                        
                        
                           
                              
                                 Az EUMSz 326. cikk megsértése
                              , mivel a megerősített együttműködés a jelen esetben sérti a hátrányos megkülönböztetés tilalmának elvét, kihatással van a belső piacra, valamint a gazdasági, szociális és területi kohézióra, mivel hátrányos megkülönböztetést alkalmaz a tagállamok közötti kapcsolatokra, és torzítja a köztük fennálló versenyt.
                        
                     
                           3.3.
                        
                        
                           
                              
                                 Az EUMSz 327. cikk megsértése
                              , mivel a megerősített együttműködés nem tartja tiszteletben az abban részt nem vevő Spanyol Királyság jogait.
                        
                     
         
      (1)  Az egységes szabadalmi oltalom létrehozásának területén megvalósítandó megerősített együttműködésre való felhatalmazásról szóló, 2011. március 10-i 2011/167/EU tanácsi határozat (HL L 76., 53. o.)
   
      (2)  Az európai szabadalmak megadásáról szóló, 1973. október 5-i egyezmény (Európai Szabadalmi Egyezmény).